OzLabs/hebrew-wiki-articles huggingface dataset:
יחסי מונטנגרו–קנדה

יחסי מונטנגרו–קנדה הם יחסי החוץ בין קנדה לבין מונטנגרו.

== סקירה כללית ==
קנדה הכירה רשמית במונטנגרו ב-13 ביוני 2006, והיחסים הדיפלומטיים בין שתי המדינות כוננו ב-5 בספטמבר 2006. ב-29 ביוני 2010, מונטנגרו פתחה קונסוליה ומינתה קונסול כבוד בוונקובר, קולומביה הבריטית. ב-3 במאי 2011, הסמיכה מונטנגרו את שגרירה בוושינגטון, ארצות הברית גם עבור קנדה.

== שיתוף פעולה כלכלי ==
המשקיע הקנדי החשוב ביותר במונטנגרו הוא פיטר מונק, שחברתו בונה בטיווט את מרינת היאכטות היוקרתית הגדולה ביותר בחוף הים האדריאטי המזרחי - פורטו מונטנגרו. החלק הראשון של המרינה נפתח ב-17 ביוני 2009. עם קיבולת של 85 מקומות ליכטות בין 12 ל-100 מטר, ובאמצע אוגוסט 2010 נפתח בניין המגורים-מסחר הראשון Teuta, כחלק ממרינה חדשה.

באפריל 2012 הפכה חברת "מולסון קורס" הקנדית לבעלים החדש של מבשלת הבירה Niksic" Trebjesa".

ב-8 בדצמבר 2008, כחלק מתהליך ההצטרפות לארגון הסחר העולמי, חתמה מונטנגרו על הסכם סחר דו-צדדי עם קנדה.

== חילופי סחורות ==
בשנת 2012 הסתכם הסחר בין המדינות ב-1,391,327 אירו (1,153,292 אירו יבוא למונטנגרו, ויצוא לקנדה 238,035 אירו).

השקעות ישירות מקנדה בשנת 2012 הסתכמו ב-950,929.23 אירו.

מונטנגרו מייבאת בעיקר מקנדה: ספינות, סירות; דוודים; מוצרי תרופות, ירקות, שורשים, פקעות. מונטנגרו מייצאת בעיקר לקנדה: מגוון מוצרים לתזונה, ירקות; חפצי אמנות, פריטי אספנות ועתיקות; מכונות וציוד חשמל.<ref name="mvpei.gov.me"></ref>

== שיתוף פעולה צבאי וביטחוני ==
מונטנגרו משתתפת גם בתוכנית ההכשרה והשיתוף הצבאית של משרד ההגנה הלאומי (MTCP). ה-MTCP מנוהל על ידי משרד ההגנה הלאומי להכשרת קצינים מהמדינות המשתתפות בתחומי בקיאות השפה (אנגלית וצרפתית), פעולות תומכות שלום, תפקידי צוות ופיתוח מקצועי. מאז 2007 הוכשרו 40 מועמדים מונטנגרים באמצעות MTCP. בשנים 2014–2015 הוצעו ארבעה מקומות אימון למונטנגרו.<ref name="canadainternational.gc.ca">[http://www.canadainternational.gc.ca/serbia-serbie/bilateral_relations_bilaterales/canada_montenegro-montenegro.aspx?lang=eng Department of Foreign Affairs, Trade and Development about the relation with Montenegro]</ref>

== שיתוף פעולה מדעי ותרבותי ==
קיים שיתוף פעולה בין בית הספר מונק לעניינים גלובליים שבאוניברסיטת טורונטו לבין אוניברסיטת דוניה גוריצה, בצורה של חילופי סטודנטים, טיולי לימוד וכדומה.

בתחום שיתוף הפעולה המדעי והטכנולוגי מונטנגרו מעוניינת במיוחד להשתמש במספר מלגות קנדיות, במיוחד מועצת המחקר הלאומית של קנדה, שפיתחה שיתופי פעולה ברחבי העולם. זה קיים דרך המשרדים שקנדה פתחה במדינות שהרכיבו בעבר את יוגוסלביה.

סטודנטים ללימודי תואר ראשון, סטודנטים לתואר שני ופרופסורים של הפקולטה לניהול תיירות ומלונאות מקוטור זכו להחלפה עם עמיתים מאוניברסיטת ריירסון בטורונטו.

ההסכם על שיתוף פעולה בין אוניברסיטת מונטנגרו לאוניברסיטת אוטווה נחתם ב-13 באפריל 2006.<ref name="mvpei.gov.me"/>

== נציגויות דיפלומטיות ==
* קנדה מיוצגת במונטנגרו באמצעות שגרירותה בבלגרד שבסרביה.
* מונטנגרו מיוצגת בקנדה באמצעות שגרירותה בוושינגטון די. סי. שבארצות הברית, ובנוסף מחזיקה קונסוליה בוונקובר.<ref name="canadainternational.gc.ca"/><ref></ref>

==קישורים חיצוניים==

== הערות שוליים ==
טיל מונחה תיל

טיל טאו שנורה מנגמ"ש סטרייקר M1134]]
טיל מונחה תיל הוא טיל שמונחה על ידי אותות הנשלחים אליו באמצעות תילים המחוברים בין הטיל למנגנון ההנחיה שלו, הנמצא בסמוך לאתר השיגור. בזמן מעופו של הטיל חוטי ההנחיה נפרשים מאחוריו (שגר ועדכן). מערכת הנחיה זו משמשת לרוב בטילים נגד טנקים, כאשר יכולתם להשתמש באזורים עם קו ראייה מוגבל הופכים אותה לשימושית, בעוד שמגבלת הטווח המוטלת על ידי אורך החוט אינה מהווה מכשול משמעותי.

הטווח המקסימלי של טילים מונחי תיל הוא כ-.

== היסטוריה ==
הנחיה באמצעות תיל החלה בראשית המאה ה-20 עם מערכת מוקדמת של טורפדו לאי. טורפדו מונחה תיל נבנה על ידי הגרמנים במהלך מלחמת העולם השנייה.

צמד הטילים הגרמניים Fritz X ו-Henschel Hs 293 הונחו על ידי מערכת קשר הרדיו "קיהל-שטרסבורג". עם זאת, הבריטים הצליחו לפתח אמצעי נגד שהפריעו לשימוש הגרמנים במערכת השליטה. וכדי לסכל אמצעי הנגד הללו הטיל נגד ספינות Hs 293B פותח עם הנחיה מבוססת תיל. דוגמאות נוספות כללו את הטיל אוויר-אוויר X-4 , ואת גרסת האנטי-טנק שלו ה-X-7.

ה-X-7 השפיע על הוגים צבאיים לאחר המלחמה, בתחילת שנות החמישים פותחו מספר מערכות ניסיוניות שנפרסו באופן נרחב בסוף שנות ה-50 ותחילת שנות ה-60. מספר גדול של טנקים ישראלים הושמדו באמצעות טילי סאגר מונחי תיל במהלך מלחמת יום הכיפורים. הנחיית תיל נותרה המערכת העיקרית בעבור רוב כלי הנשק הקטנים על אף כניסת מערכות חדשות יותר כגון ביות רוכב קרן לשימוש בטילים נגד מטוסים ובכמה טילי נ"ט (דוגמת ההלפייר והקורנט).

למספר טילי טורפדו ישנה גם הנחיה באמצעות תיל, כמו הטורפדו Mk 48 Advanced Capability (ADCAP) האמריקני, הטורפדו UGST הרוסי או ה-Torped 613 השוודי.

== ציר זמן ==
* 1945 טיל ה-X-4 נכנס לייצור בגרמניה.
* 1955 SS.10 נכנס לשירות בצבא הצרפתי.
* 1956 Vickers Vigilant נכנס לשירות עם הצבא הבריטי והSS.11 בצבא הצרפתי.
* 1957 ENTAC נכנס לשירות בצבא צרפת והקוברה בצבא מערב גרמניה.
* 1958 טיל מלכרה נכנס לשירות אצל הבריטים.
* 1960 AT-1 Snapper נכנס לשירות בברית המועצות.
* 1963 הסאגר נכנס לשירות בברית המועצות.
* 1970 BGM-71 טאו נכנס לשירות בצבא ארצות הברית.
* 1972 מילאן (טיל) נכנס לשירות בצבא הצרפתי.

קטגוריה:הנחיית טילים
משפחת מונסטר (סרט, 2022)

משפחת מונסטר (באנגלית: The Munsters) הוא סרט אימה קומי שחור, שנכתב, יופק ויבוים על ידי רוב זומבי על פי סדרת טלוויזיה באותו השם שנוצרה על ידי אלן ברנס וכריס הייוורד ושודרה בשנות ה-60. הסרט עלה סימולטנית לאקרנים בבתי הקולנוע ולשידור בשירות הזרמת המדיה "Peacock" בשנת 2022.

==צוות השחקנים==
* ג'ף דניאל פיליפס – הרמן מונסטר, מפלץ דמוי-פרנקנשטיין והפטריארך של משפחת מונסטר.
* שרי מון-זומבי – לילי מונסטר, ערפדה והמטריארכית של משפחת מונסטר.
* דניאל רויבוק – סבא, ערפד ואביה הסרקסטי של לילי וחמיו של הרמן.
* ריצ'רד ברייק – ד"ר הנרי אוגוסטוס וולפגנג
* סילבסטר מקוי – איגור
* חורחה גרסיה – פלופ
* קתרין של – זויה קרופ
* קסנדרה פיטרסון – ברברה קאר
* די וואלאס – המנחה של "בוקר טוב טרנסילבניה"
* ג'רמי וילר – מר גייטמן
* תומאס בויקין – לסטר
* רודריק היל – מר גודברי
* מארק גריפית' – מר גרייבס
* פאט פריסט
* בוץ' פטריק

==הפקה==
===פיתוח===
במרץ 2021, דווח לראשונה על כך שהזמר והקולנוען רוב זומבי שוקד על פיתוח עיבוד קולנוע עלילתי לסדרת הטלוויזיה "משפחת מונסטר" ששודרה בשנות ה-60. באפריל 2021, אף נמסר כי הפרויקט יפותח ויופק כסרט בלעדי של שירות "Peacock", אך יופץ גם בבתי הקולנוע.

ביוני 2021, אישר זומבי רשמית כי סרטו העלילתי הבא יעסוק ב"משפחת מונסטר", כאשר היוצר ישמש כתסריטאי, במאי ומפיק במהלך העבודה על פיתוח והפקת הסרט. זומבי, שהצהיר על עצמו כמעריץ אדוק של סדרת הטלוויזיה, חשף כי הוא שקד על פיתוח סרט בזיכיון כבר למעלה מעשרים שנה. ביולי 2021, אשתו של זומבי, סינדי מון-זומבי, הצהירה כי הפקת הסרט נמצאת בשלב קדם ההפקה, וכי צוות ההפקה מחפש כעת אתרים לצילומים. בשלהי יולי, זומבי חשף כי עיצוב מראן החיצוני של הדמויות יהיה נאמן לסדרה המקורית, ושבמהלך ההפקה והצילומים ייעשה שימוש בהעתק מדויק של שכונת מוקינגבירד ליין ושל האחוזה המשפחתית של משפחת מונסטר, כפי שהוצגו בסדרה המקורית.
===ליהוק===
ב-18 באוקטובר 2021, זומבי חשף רשמית כי להפקת הסרט לוהקו ג'ף דניאל פיליפס, אשתו, שרי מון-זומבי ודניאל רויבוק; איתם הוא שיתף פעולה בסרטיו הקודמים. לאורך שנת 2022, נמסר על ליהוקם של קתרין של, חורחה גרסיה, קסנדרה פיטרסון, די וואלאס, פאט פריסט, בוץ' פטריק, ג'רמי וילר ותומאס בויקין לצוות השחקנים.
===צילומים===
צילומי הסרט החלו ב-9 בנובמבר 2021 בבודפשט, הונגריה.

==הפצה==
הסרט עתיד לעלות סימולטנית לאקרנים בבתי הקולנוע ולשידור כסרט בלעדי של שירות "Peacock" במהלך שנת 2022 בארצות הברית. בהתייחסו לסרטיו הקודמים שזכו לדירוג R, זומבי הכריז "לאלו מכם המשערים, תוהים ומניחים שהסרט יהיו מלוכלכך, אלים ומרושע... ובכן, אתם טועים, הסרט מדורג PG".
== פרסים ומועמדויות ==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
!2024
!פרס סאטורן
|הצגת הטלוויזיה הטובה ביותר
|משפחת מונסטר
|
|<ref></ref>
|}

==קישורים חיצוניים==
* 

==הערות שוליים==

קטגוריה:סרטי אימה אמריקאיים
קטגוריה:סרטי קומדיה שחורה אמריקאיים
קטגוריה:סרטי פנטזיה אמריקאיים
קטגוריה:סרטים מבוססי סדרות טלוויזיה
קטגוריה:Peacock: תוכן מקור
מומיג'י נישיאה

מומיג'י נישיאה (ביפנית: 西矢 椛; באנגלית: Momiji Nishiya; נולדה ב-30 באוגוסט 2007 באוסקה שביפן) היא סקייטבורדרית יפנית, האלופה האולימפית באולימפיאדת טוקיו (2020) בקטגוריית סקייטבורדינג רחוב לנשים. כשהיא זוכה במדליית הזהב בגיל 13, היא הפכה לאדם היפני הצעיר ביותר שזוכה במדליית זהב.<ref></ref><ref></ref>

== ביוגרפיה ==
נישיאה התחתרה במשחקי X בקיץ 2019 בקטגוריית סקייטבורדינג רחוב לנשים, בה קיבלה את הציון 90.00 וזכתה במדליית הכסף.<ref></ref> כמו-כן, נישיאה התחרתה גם באליפות העולם בסקייטבורדינג 2021, בה קיבלה את הציון 14.17 וזכתה גם כן במדליית הכסף.<ref></ref>

ביוני 2021 דורגה נישיאה במקום החמישי בדירוג האולימפי העולמי בסקייטבודינג, מה שהביא להעפלתה לאולימפיאדת טוקיו (2020).<ref></ref> באולימפיאדה היא התחרתה בקטגוריית סקייטבורדינג רחוב לנשים, בה היא קיבלה את הציון 15.26 וזכתה במדליית הזהב.<ref></ref> כשהיא עושה זאת בגיל 13 שנים ו-330 ימים בלבד, היא הפכה לאדם היפני הצעיר ביותר שזוכה במדליית זהב, ולאדם השלישי הצעיר ביותר שזוכה במדליית הזהב בהיסטוריה של המשחקים האולימפיים.<ref></ref>

==קישורים חיצוניים==

== הערות שוליים ==

קטגוריה:גולשי סקייטבורד באולימפיאדת טוקיו (2020)
קטגוריה:אלופים אולימפיים: סקייטבורדינג
קטגוריה:אלופים אולימפיים מיפן
קטגוריה:אלופות אולימפיות מיפן
קטגוריה:משתתפות אולימפיאדת טוקיו (2020)
קטגוריה:משתתפות יפניות באולימפיאדת טוקיו (2020)
קטגוריה:יפנים שנולדו ב-2007
קטגוריה:יפניות שנולדו ב-2007
יתרות המט"ח של הודו

להודו יתרות מטבע חוץ גדולות; כולל החזקות מזומנים, פיקדונות בנק, אג"ח ונכסים פיננסיים אחרים הנקובים במטבעות שאינם המטבע הלאומי של הודו, רופי. הרזרבות מנוהלות על ידי בנק היתרות של הודו עבור ממשלת הודו והמרכיב העיקרי הוא נכסי מטבע חוץ.

יתרות מטבע החוץ משמשות קו ההגנה הראשון להודו במקרה של האטה כלכלית, אך לרכישת עתודות יש עלויות נלוות.<ref></ref> יתרות המטבע חוץ מקלות עבור הודו על סחר ותשלום חיצוני ומקדמות פיתוח ותחזוקה מסודרים של שוק מטבע החוץ בהודו.<ref></ref>

סך יתרות מטבע החוץ של הודו (פורקס) עמד על כ-609 מיליארד דולר ב-24 ביוני 2021, הגבוה ביותר אי פעם, עם רכיב נכסי מטבע החוץ (FCA) בסביבות 563.24 מיליארד דולר, יתרות זהב בסביבות 36.3 מיליארד דולר, SDR ("זכויות רישום מיוחד" אצל קרן המטבע הבינלאומית) של כ-1.5 מיליארד דולר וסביבות 4.97 מיליארד דולר בפוזיציות רזרוויות ב-IMF.<ref>https://m.rbi.org.in/Scripts/WSSView.aspx?Id=23824</ref> הסקר הכלכלי בהודו לשנים 15–2014 טען כי הודו יכולה לכוון לעתודות מטבע חוץ של בין 750 מיליארד דולר לטריליון דולר.<ref></ref>

יתרות מטבע החוץ של הודו מורכבות בעיקר מדולר אמריקאי בצורת איגרות חוב ממשלתיות אמריקאיות ואג"ח מוסדיות.<ref></ref><ref>[http://www.bis.org/review/r020510f.pdf Y V Reddy: India’s foreign exchange reserves – policy, status and issues – May 10, 2002]</ref> עם כמעט 6.03% מרזרבות המט"ח בזהב. ה-FCA כוללים גם השקעות באיגרות חוב של ארצות הברית, אג"ח של ממשלות נבחרות אחרות ופיקדונות בבנקים מרכזיים ומסחריים זרים. החל מיולי 2021 מחזיקה הודו ברזרבות מטבע החוץ הרביעיות בגודלה בעולם (אחרי סין, יפן ושווייץ).<ref name="ranking"></ref><ref></ref>

== היסטוריה של יתרות מט"ח ==
* בשנת 1960, רזרבת המט"ח כיסתה 8.6 שבועות יבוא בלבד<ref name="Forex reserve history">[https://eands.dacnet.nic.in/Publication12-12-2013/Agricultureat%20a%20Glance2013/page24-89.pdf Forex reserve history]</ref>.
* בשנת 1980 היו להודו יתרות מטבע חוץ של מעל 7 מיליארד דולר, יותר מכפול (2.55 מיליארד דולר) מזו שהייתה לסין באותה תקופה.<ref name="ranking" />
* בשנת 1990, רזרבת המט"ח כיסתה רק 4.8 שבועות של יבוא<ref name="Forex reserve history" />.
* יתרות מטבע החוץ של הודו הגיעו לאבן דרך של 100 מיליארד דולר בשנת 2004.
* הודו נאלצה למכור דולרים בהיקף של קרוב ל-35 מיליארד דולר בשוקי הספוט בשנת הכספים 2009 בגלל ירידת ערך של 22% ברופי (מול הדולר) באותה שנת כספים 2009.
* בשנת 2009 רכשה הודו 200 טונות זהב מקרן המטבע הבינלאומית בשווי של 6.7 מיליארד דולר (4.57 מיליארד אירו, 4.10 מיליארד ליש"ט).<ref></ref>
* ביוני 2020 הודו חצתה לראשונה את רף 500 מיליארד דולר.<ref>https://economictimes.indiatimes.com/news/economy/finance/indias-forex-reserves-crosses-half-trillion-dollars-for-the-first-time/articleshow/76342768.cms</ref>
* ביוני 2021 חצתה הודו לראשונה את רף 600 מיליארד דולר.
* סך יתרות המט"ח הגיע לשיא של 611 מיליארד דולר בכל הזמנים ב-9 ביולי 2021.

== ראו גם ==
* כלכלת הודו
* יתרות המט"ח של סין

== הערות שוליים ==

קטגוריה:יתרות מט"ח
קטגוריה:הודו: כלכלה
שיין מקמהן

שיין ברנדון מקמהן (באנגלית: Shane Brandon McMahon; נולד ב-15 בינואר 1970), הידוע יותר בשם הבמה שלו, שיין מקמהן הוא איש עסקים ומתאבק אמריקאי. הוא מייסד ויושב ראש חברת Ideanomics. בנוסף, הוא מחזיק בבעלות מזערית בארגון ההיאבקות WWE, שבו הוא מתפקד כמפיק ומתאבק.

מקמהן הוא דור רביעי למקדמי מופעי היאבקות כאשר הוא חלק ממשפחת מקמהן המוכרת בעולם ההיאבקות. הוא החל לעבוד עבור ה-WWE בעודו בן 15 בלבד, תחילה כמחסנאי. מקמהן עבד במספר תפקידים נוספים, כשביניהם שופט, מפיק, שדרן ולעיתים מתאבק. הוא הנין של ג'ס מקמהן, הנכד של וינסנט ג'יימס מקמהן, הבן של הבעלים/יו"ר/מנכ"ל ה-WWE, וינס מקמהן ושל שגרירת הסוכנות לעסקים קטנים של ארצות הברית לשעבר, לינדה מקמהן. כמו כן, הוא אחיה הגדול של אישיות ה-WWE, סטפני מקמהן, והגיס של סמנכ"ל ה-WWE והמתאבק פול "טריפל H" לווק.

כמתאבק, הוא זכה פעם אחת באליפות האירופאית, פעם אחת באליפות ההארדקור, פעם אחת באליפות הזוגות של סמאקדאון ובגביע העולם של ה-WWE לשנת 2018.

בשנת 2009, מקמהן הודיע על התפטרותו מתפקידו ב-WWE. שנה מאוחר יותר, הוא הפך למנכ"ל של חברת שירות הבידור, YOU On Demand. ב-12 ביולי 2013, מקמהן התפטר מרצונו כמנכ"ל החברה ומינה את וייצ'נג ליו ליורשו, תוך כדי שהוא נשאר מנכ"ל החברה בפועל וסגן יו"ר הדירקטוריון. בשנת 2016, הוא חזר ל-WWE.

==ביוגרפיה==

שיין ברנדון מקמהן נולד ב-15 בינואר 1970 בגייטרסבורג, מרילנד ללינדה ווינס מקמהן. יש לו אחות קטנה אחת בשם סטפני מקמהן.

==חיים אישיים==

מקמהן נישא למריסה מזולה בשנת 1996, כשלשניים יש יחדיו שלושה ילדים. ילדיו הופיעו ברסלמניה 32, כשליוו אותו לזירה לקרב שלו מול אנדרטייקר.

מקמהן בדרך כלל לבוש באפודי בייסבול שעליהם מופיע הכיתוב "Shane O Mac" מקדימה ו"McMahon" מאחור.

ב-19 ביולי 2017, מקמהן היה מעורב בהתרסקות מסוק, שבו לא נפגע.

מקמהן הוא חובב אמנויות לחימה משולבות מושבע. הוא מתאמן בג'ו ג'יטסו ברזילאי תחת הדרכתו של רנזו גרייסי, כשבנוסף מתאמן באיגרוף תאילנדי תחת הדרכתו של פיל נרס.

==אליפויות והישגים==
* הישגים בבולטימור סאן
** רגע השנה שלא קשור לקרב של WWE (2016) <small> - מקמהן חוזר ל-Raw</small>
* הישגים במגזין ההיאבקות Pro Wrestling Illustrated – PWI
** פיוד השנה (2001) <small> - נגד וינס מקמהן</small>
** טירון השנה (1999)
** PWI דירג אותו במקום ה-245 מתוך 500 המתאבקים הטובים ביותר לשנת 1999
* הישגים בארגון ההיאבקות World Wrestling Entertainment – WWE
** האליפות האירופאית של ה-WWF (פעם אחת)
** אליפות ההארדקור של ה-WWF (פעם אחת)
** אליפות הזוגות של סמאקדאון (פעם אחת) <small> - עם המיז</small>
** גביע העולם של ה-WWE (2018)
* הישגים במגזין ההיאבקות Wrestling Observer Newsletter – WON
** הטקטיקה השיווקית הגרועה ביותר של השנה (2003) <small> - השתלטות משפחת מקמהן על מוצרי ה-WWE</small>
** הפיוד הגרוע של השנה (2003) <small> - נגד קיין</small>
** הפיוד הגרוע של השנה (2006) <small> - עם וינס מקמהן נגד D-Generation X (שון מייקלס וטריפל H)</small>

==אילן יוחסין==

==קישורים חיצוניים==

==הערות שוליים==

קטגוריה:מתאבקים מקצוענים אמריקאים
קטגוריה:אנשי עסקים אמריקאים
קטגוריה:מנכ"לים אמריקאים
קטגוריה:מתאבקי ה-WWE
קטגוריה:מתאבקי ה-WCW
קטגוריה:בוגרי אוניברסיטת בוסטון
קטגוריה:אמריקאים שנולדו ב-1970
כנרת – ים של חיים

כנרת – ים של חיים הוא סרט טבע תיעודי ישראלי, העוקב אחר החי בכנרת, תוך כדי שהוא מגולל את סיפור חייה של גורת חתול ביצות שאיבדה את אימה ונותרה לבדה. הסרט בוים וצולם על ידי משה אלפרט, הופק על ידי טרנספקס הפקות ואפיקים הפקות ויצא לאקרנים ב-5 באוגוסט 2021.

הסרט מלווה בקטעי מוזיקה שהלחין אורי אופיר בנגינת תזמורת הרדיו הבולגרית , והוקלטו לו שירים מקוריים שהלחין עילי בוטנר, בין היתר בביצוע של ירדנה ארזי ואדר גולד.

== ראו גם ==
* סרטים וסדרות אודות החי בארץ ישראל

== קישורים חיצוניים ==

* 
* [https://www.seret.co.il/movies/s_movies.asp?MID=6909 כנרת - ים של חיים] באתר סרט
* המרשלג, ר' (2019). [https://www.kan.org.il/item/?itemid=54554 סרט חדש: הכנרת כפי שמעולם לא ראיתם]. כאן.
* 
* 

קטגוריה:סרטים תיעודיים ישראליים
קטגוריה:סרטי טבע
קטגוריה:קצרמר סרטים ישראליים
קטגוריה:סרטים בעברית
קטגוריה:סרטי 2021
קטגוריה:הכנרת בתרבות ובאמנות
קטגוריה:סרטים ישראליים משנת 2021
Sounds

Sounds (בעברית: צלילים) היה מגזין ביקורת מוזיקה שבועי בריטי, שיצא לאור מדי שבוע בין ה-10 באוקטובר 1970 ל-6 באפריל 1991. המגזין נודע בכך שהיה מהראשונים שכללו כרזות של להקות בתוך העיתון, תחילה בשחור לבן והחל מ-1971 בצבע. בראשיתו פרסם המגזין בעיקר ביקורות מוזיקה על להקות רוק, אולם בתקופת הגל החדש של ההבי מטאל הבריטי<ref name="suzie"></ref> החל לפרסם גם להקות הבי מטאל ופאנק<ref></ref>.

== היסטוריה ==
את המגזין הקימו ג'ק האטון ופיטר ווילקינסון לאחר שעזבו את מערכת מלודי מייקר בכדי להקים חברה משלהם. Sounds היה הפרויקט הראשון שלהם, עיתון שבועי שהוקדש לרוק מתקדם בעיקרו ותואר על ידי האטון כ"הגרסה השמאלנית של מלודי מייקר". Sounds נועד להיות יריב שבועי למגזינים אחרים שהיו פופולרים בתקופה, כמו המלודי מייקר ו-NME.

Sounds היה אחד ממגזיני המוזיקה הראשונים שסיקרו גם את סגנון הפאנק<ref name="firstpunk"></ref>. סיקור סצנת הפאנק במנצ'סטר הוטל על מייק מידלס, שכתב טור קבוע בנושא מדי שבוע בין 1978 ל-1982. מידלס כתב על להקות מפורסמות רבות שהיו אז בתחילת דרכן, כמו באזקוקס וסלוטר אנד דה דוגס, The Fall וג'וי דיוויז'ן <ref></ref>. בשנת 1987 הצטרף למערכת העיתון הקטנה גם ג'ון רוב, שקבע את המונח "בריטפופ".

העיתון התהדר בכך שפרסם את הראיון הראשון עם להקת נירוונה הצעירה, אותו יזם רוב. מאוחר יותר, קית' קמרון פרסם את אחד הסיקורים הראשונים של הלהקה, בעיתון<ref></ref>.

המגזין פרסם לראשונה את מצעד הסינגלים המקורי שלו, "Obscurist Chart", בגיליון 5 בספטמבר 1981<ref name="platypus"></ref>, כאלטרנטיבה לתרשימי המכירות הפופולריים בתקופה (בהם בילבורד הוט 100 ומצעד הסינגלים הבריטי) בכך שלא היה מונע מכירות, ובכך אפשר הכרה בלהקות שהיו מחוץ למיינסטרים<ref name="platypus" />. את המצעד יזם פול פלטיפוס, שחקן קולנוע במקצועו, ובנה את תשעת המצעדים הראשונים. הטבלה האחרונה הופיעה בגיליון 11 בדצמבר 1982<ref name="platypus" />.
*

== הערות שוליים ==
 

קטגוריה:כתבי עת למוזיקה
קורטני פורטסון

קורטני פורטסון (באנגלית: Courtney Fortson; נולד ב-23 במאי 1988) הוא כדורסלן אמריקאי, המשחק בעמדת הרכז בבני הרצליה.

==קריירה==
פורטסון שיחק שנתיים באוניברסיטת ארקנסו. הוא רשם את הטריפל דאבל השני אי פעם של המכללה עם 20 נקודות, 12 אסיסטים ו-10 ריבאונדים, בניצחון בדצמבר 2008 על אוניברסיטת צפון מרכז קרוליינה.

בשנת 2010, לאחר שלא נבחר בדראפט ה-NBA, חתם פרוטסון בסטיאווה בוקרשט, אך עזב בינואר 2011. במרץ חתם בסטוקטון קינגס מליגת הפיתוח של ה-NBA.

בנובמבר 2011, עבר פורטסון לסאות' ביי לייקרס, אך ב-8 בדצמבר הוא חתם בלוס אנג'לס קליפרס. לפני פתיחת העונה הוא שוחרר מהקבוצה וחזר לסאות' ביי לייקרס. ב-16 בינואר 2012, חתם פורטסון לעשרה ימים בקליפרס. ב-27 בינואר, בתום החוזה ולאחר ששיחק בארבעה משחקים, פורטסון שוחרר. בהמשך אותה עונה הוא חתם על חוזה לעשרה ימים ביוסטון רוקטס, שבסופו הוא חתם בקבוצה עד תום העונה. בספטמבר 2012 הוא שוחרר מיוסטון וחתם בקליפרס, אך ב-7 באוקטובר הוא שוחרר מהקבוצה יחד עם כריס ג'ונסון וחזר לסאות' ביי לייקרס. ב-4 בפברואר 2013, נבחר פורטסון למשחק האולסטאר של ליגת הפיתוח של ה-NBA.

בספטמבר 2013, חתם פורטסון לעונה באבטודור סראטוב הרוסית. ב-3 ביוני 2014, הוא חתם עד תום העונה בטרוטמונדוס. ב-5 ביולי 2014, חזר פורטסון לאוטודור סראטוב וחתם לעונה. ב-18 בפברואר 2015, הוא העמיד טריפל דאבל של 30 נקודות, 12 ריבאונדים ו-13 אסיסטים במשחק היורוצ'לנג' נגד גויסינג נייטס, מה שזיכה אותו בתואר השחקן המצטיין של השבוע.

ב-11 ביולי 2015, חתם פורטסון בבנדירמה הטורקית. ב-9 במרץ 2016 הוא שוחרר מהקבוצה לאחר שהעמיד 16.2 נקודות, 4.3 ריבאונדים ו-6.5 אסיסטים בממוצע למשחק.

ביולי 2016, פורסטון חתם לעונה בז'ג'יאנג ליונס הסינית.

ב-4 בינואר 2017, רשם פורטסון טריפל דאבל של 22 נקודות, 11 ריבאונדים ושיא קריירה של 20 אסיסטים בהפסד 117–130 לשאנדונג הירוס.

פורטסון נבחר לשחקן המצטיין של הליגה הסינית, לאחר שהעמיד 31.1 נקודות, 12.0 אסיסטים ו-7.8 ריבאונדים בממוצע למשחק.

ב-26 ביולי 2021, חתם פרוטסון לעונה בבני הרצליה מהליגה הישראלית.

== תארים ==

; בני הרצליה

* גביע המדינה (1): 2021/2022

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת ארקנסו
קטגוריה:כדורסלני סאות' ביי לייקרס
קטגוריה:כדורסלני לוס אנג'לס קליפרס
קטגוריה:כדורסלני יוסטון רוקטס
קטגוריה:כדורסלני ריו גראנדה ואלי וייפרס
קטגוריה:כדורסלני אבטודור סראטוב
קטגוריה:כדורסלני בני הרצליה
קטגוריה:אלבמה: כדורסלנים
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1988
PopMatters

PopMatters הוא כתב עת מקוון בין-לאומי לביקורת תרבות, המכסה היבטים רבים של התרבות הפופולרית. האתר הפועל כדומיין עצמאי רב-לאומי, מפרסם ביקורות, ראיונות ומאמרים מפורטים על מרבית המוצרים והביטויים התרבותיים בתחומים כמו מוזיקה<ref></ref>, טלוויזיה, סרטים, ספרים, משחקי וידאו, קומיקס, ספורט, תיאטרון, אמנות חזותית, נסיעות ואינטרנט<ref name="popmatters"></ref>.

== היסטוריה ==
PopMatters הוקם על ידי שרה זופקו, שהתנסתה בעבר עם הקמת האתר ללימודי תרבות אקדמאים PopCultures<ref></ref>. האתר הושק בסוף 1999<ref></ref> כאתר מקביל ל-PopCultures המספק מאמרים מקוריים, ביקורות וביקורת על מוצרי תקשורת שונים. במשך הזמן עבר האתר מתזמון פרסום שבועי לפורמט מגזין של חמישה ימים בשבוע, והתרחב לביקורות, מאמרים וטורים קבועים. בסתיו 2005 קהל הקוראים החודשי עלה על מיליון.

החל משנת 2006 ואילך, הפיק PopMatters מספר עמודי עיתון מאוגדים עבור שירות החדשות McClatchy-Tribune<ref></ref>. החל משנת 2009, מפורסמים מדי שבוע 4 טורים קבועים.

== קישורים חיצוניים ==
* 

== הערות שוליים ==

קטגוריה:אתרי אינטרנט אמריקאיים
קטגוריה:כתבי עת מקוונים
קטגוריה:אתרי אינטרנט שהושקו ב-1999
קטגוריה:כתבי עת באנגלית
קטגוריה:ארצות הברית: כתבי עת
קטגוריה:כתבי עת לבידור ופנאי
Pygame

Pygame (בעברית: פָּיְגֵיים) הוא סט של מודולים בשפת פייתון, שעוצבו לצורך קידוד משחקי וידאו, והוא פורסם לראשונה באוקטובר 2000. הוא מכיל ספריות של גרפיקה וסאונד שעוצבו כך שיתאימו לשימוש בשפת התכנות פייתון. Pygame הוא חוצה פלטפורמות, כלומר, ניתן להשתמש בו במספר מערכות הפעלה.

== היסטוריה ==
Pygame פותח במקור על ידי פיט שינרס (Pete Shinners) על מנת להחליף את ספריית PySDL<ref></ref> לאחר שפיתוחה התעכב. Pygame פותח על ידי הקהילה משנת 2000, ופורסם תחת הרישיון החופשי והחינמי LGPL.

== ארכיטקטורה ופיצ'רים ==
Pygame משתמש בספרית Simple DirectMedia Layer, (בקיצור SDL), על מנת להשיג תכנות משחקים בזמן אמת מבלי המכניקות ברמות הנמוכות יותר של שפות C ונגזרותיה. אפליקציות ב-Pygame יכולות לרוץ במערכת ההפעלה אנדרואיד באמצעות השימוש ב Pygame Subset For Android ( בקיצור: pgs4a ). שמע, רטט, מקלדת, וכו נתמכים באנדרואיד.

== ספריות עזר ל-Pygame ==
Pygame עצמו אינו מכיל תמיכה מובנית בגרפיקה מתקדמת יותר כגון כפתורים, תוויות, scroll bar, color picker וכו'. לשם כך, פותחו ספריות עזר אשר מספקות את הכלים הללו, ועוד. דוגמה למספר ספריות פופולריות לכך:
* pygame-gui<ref></ref> - לגרפיקה עם מראה מודרני: מספק תוויות, כפתורים, חלונות קופצים, textbox, colorpicker, עיצוב בפורמט json ואפקטים כגון הקלדה אוטומטית של טקסט.
* ThorPy<ref></ref>
* SGC<ref></ref>
* OcempGUI<ref></ref>
* pygame-widgets<ref></ref> - ממשק בסיסי ביותר.

== דוגמאות קוד ==

דוגמה לתוכנית Hello World פשוטה ב-Pygame<ref></ref>:<syntaxhighlight lang="python3">
import pygame, sys
from pygame.locals import *

#Set up pygame
pygame.init()

#Set up the window
windowSurface = pygame.display.set_mode((500, 400), 0, 32)
pygame.display.set_caption('Hello World')

#Set up the colors
BLACK = (0,0,0)
RED = (255,0,0)
GREEN = (0,255,0)
BLUE = (0,0,255)
WHITE = (255,255,255)

#Set up fonts
basicFont = pygame.font.SysFont(None, 48)

#Set up the text
text = basicFont.render('HELLO WORLD', True, BLACK)
textRect = text.get_rect()
textRect.centerx = windowSurface.get_rect().centerx
textRect.centery = windowSurface.get_rect().centery

#Draw the white background onto the surface
windowSurface.fill(WHITE)

#Get a pixel array of the surface
pixArray = pygame.PixelArray(windowSurface)
pixArray[480][380] = BLACK
del pixArray

#Draw the text onto the surface
windowSurface.blit(text,textRect)

#Draw the window onto the screen
pygame.display.update()

#Run the game loop
while True:
 for event in pygame.event.get():
 if event.type == QUIT:
 pygame.quit()
 sys.exit()
</syntaxhighlight>

== משחקים שפותחו ב-Pygame ==
* Frets On Fore
* Dangerous High School Girls in Trouble

== ראו גם ==
* פייתון
* Tkinter

== קישורים חיצוניים ==

* 
==הערות שוליים==

קטגוריה:פייתון
קטגוריה:גרפיקה ממוחשבת
קטגוריה:פיתוח משחקי וידאו
הפקולטה לרפואה, האוניברסיטה העברית

הפקולטה לרפואה שבאוניברסיטה העברית היא הפקולטה הראשונה לרפואה בישראל, הממוקמת בבית החולים הדסה עין כרם שבירושלים.

בפקולטה עובדים כ-760 עובדי סגל, וכן 200 חוקרים ועובדי מעבדה ומנהלה. בפקולטה לומדים 1,060 סטודנטים לרפואה וכ-2,900 סטודנטים במסלולים אחרים - 1,995 סטודנטים לתואר ראשון, 460 סטודנטים לתואר מוסמך, 440 סטודנטים לדוקטורט ו-60 עמיתי פוסט-דוקטורט.

דיקן הפקולטה ה-24 והנוכחית הוא פרופ' אלי פיקרסקי. פיקרסקי החל לכהן בתפקידו בשנת 2023.

==מסלולי לימוד==
* בית הספר לרפואה של האוניברסיטה העברית והדסה: לימודים לתואר דוקטור לרפואה (MD) ובתוכנית משולבת לתואר MD-PhD.
* מדעים ביו-רפואיים: לימודים לתואר ראשון, שני ושלישי, כולל תוכנית משולבת לתואר MD-PhD ותוכנית משולבת לתואר MD-Msc.
* בריאות הציבור: לימודים לתואר שני בבריאות הציבור (MPH), בניהול מערכות בריאות, באפידמיולוגיה קלינית ובבריאות ציבור וטרינרית, לתואר דוקטור (PhD) ומסלול משולב לתואר ברפואה ובבריאות הציבור (MD-MPH).
* סיעוד: לימודים לתואר ראשון, שני ושלישי.
* רוקחות: לימודים לתואר ראשון, שני ושלישי.
* ריפוי בעיסוק: לימודים לתואר ראשון, שני ושלישי..
* תארים מתקדמים בחוג לביוטכנולוגיה: לימודים לתואר שני ולתואר שלישי (PhD-MBA).

== היסטוריה<ref></ref> ==
בשנת 1924 (כשנה לפני הקמת האוניברסיטה) הוחלט על הקמת מחלקה לפרזיטולוגיה בסיוע "ועד הרופאים היהודיים" בניו יורק - מחלקה שהיוותה את התשתית למכון למיקרוביולוגיה. לאחר מלחמת העולם השנייה הוצע להקים בית ספר לרפואה בהר הצופים, אך רעיון זה נדחה לאחר אסון שיירת הדסה. בסופו של דבר, בית הספר לרפואה נפתח באביב 1949.

בשנת 1952 סיים המחזור הראשון (שכלל 63 סטודנטים) את לימודיו. בשנה זו נוסח לראשונה הנוסח העברי לשבועת הרופאים. בשנת 1952 הוקמו בתי הספר לרוקחות ורפואת שיניים. בתחילת שנות ה-60 עברו בהדרגה יחידות הפקולטה השונות לקמפוס בעין-כרם. בשנים שלאחר מכן נפתחו בתי ספר חדשים: סיעוד (1975), ריפוי בעיסוק (1978) ובריאות הציבור והרפואה הקהילתית (1980). בשנות ה-90 נוצרו שיתופי פעולה עם בתי החולים בירושלים - שערי צדק, ביקור חולים, כפר שאול, הרצוג, והמרכז לבריאות הנפש טלביה.

בשנת 2008 הוקם המכון למחקר רפואי ישראל-קנדה (IMRIC) ובשנה שלאחר מכן הוקם גם המכון למדעי התרופה. באותה השנה הוקם בפקולטה מסלול צמרת להכשרת רופאים לשירות הצבאי. כעבור שנה נוספת נפתח בית הספר הראשון לרפואה צבאית בשיתוף עם משרד הביטחון.

החל משנת 2010 בית ספר לבריאות הציבור של הפקולטה אחראי על התוכנית הלאומית למדדי איכות ברפואת הקהילה בישראל.

באוקטובר 2020 נפתח בפקולטה מסלול ישיר לדוקטורט בחקר מחלות למצטיינים בשם "אביש-פרנקל"<ref></ref>.

== ראו גם ==
* לימודי רפואה בישראל

== קישורים חיצוניים ==

* 

* 

== הערות שוליים ==

קטגוריה:האוניברסיטה העברית בירושלים: יחידות אקדמיות
קטגוריה:פקולטות לרפואה בישראל
קטגוריה:קמפוס האוניברסיטה העברית בעין כרם
Aqualung Live

Aqualung Live הוא אלבום הופעה של הלהקה הבריטית ג'ת'רו טאל, שהוקלט במהלך הופעה בשנת 2004 ויצא ב-2005. ההופעה התקיימה בתנאים מקסימליים להקלטה מול קהל מצומצם של כ-40 מוזמנים בלבד, באולפני תחנת הרדיו האמריקנית XM. האלבום מורכב מביצועי הופעה לשירי האלבום המקורי "Aqualung", כמו גם קטעי בונוס.

האלבום הוענק כמתנה עבור כל צופה בהופעות של ג'ת'רו טאל בארצות הברית, בעבור כרטיס יקר במקצת. ברוח דומה, התמלוגים מהמהדורה האירופית, שם יצא כאלבום מן המניין, נתרמים לעמותות שונות למען חסרי בית.

המהדורה האמריקאית הרשמית יצאה ב-7 במרץ 2006. עם זאת, עותקים שלו נמכרו עוד קודם לכן על ידי אנשים שקיבלו אותו באחת מהופעות הלהקה.

== רשימת רצועות ==

# Aqualung" – 7:56"
# Cross-Eyed Mary" – 4:34"
# Cheap Day Return" – 1:21"
# Mother Goose" – 5:39"
# Wond'ring Aloud" – 2:00"
# Up to Me" – 3:35"
# My God" – 8:27"
# Hymn 43" – 4:22"
# Slipstream" – 0:59"
# Locomotive Breath" – 5:19"
# Wind-Up" – 6:40"
# Riffs – Another Monkey" – 1:27"
# Recording the Original" – 2:05"
# Choosing My Words with Care" – 1:17"
# Hummmmmm 43" – 0:35"
# A Different Kettle of Very Different Fish" – 1:02"
# But is It Any Good?" – 1:42"

== משתתפים ==
* איאן אנדרסון - חליל, שירה, גיטרה אקוסטית
* מרטין באר - גיטרה חשמלית
* אנדרו גידינגס - פסנתר, עוגב, קלידים
* ג'ונתן נויס - גיטרה בס
* דואן פרי - תופים, כלי הקשה

== ראו גם ==
* Aqualung (1971)

==קישורים חיצוניים==

== הערות שוליים ==

קטגוריה:אלבומי הופעה באנגלית
כף סידרוס

כף סידרוס או קייפ סידרו (ביוונית: Άκρα Σίδερο) היא כף בקצה המזרחי של האי כרתים, יוון.

בעת העתיקה זה היה ידוע בשם סמוניום או סאמוניון (יוונית עתיקה), Salmonium או Salmonion (Σαλμώνιον) וסלמון (Σαλμώνη).

מלחי הספינה האלכסנדרונית שהעבירה את פאולוס השליח לרומא, חשבו שהם יכולים להמשיך במסעם מתחת לרמת האי ונעצרו בכף סידרוס.

את הכף מציינים סופרים קדומים רבים ביניהם סטראבון, תלמי, פומפוניוס מלה ופליניוס הזקן, ובסטדיאסמוס מאריס מגני , פריפלוס שנכתב על ידי אלמוני במחצית השנייה של המאה ה-3.<ref>Stadiasmus Maris Magni 318.</ref>

גאוגרפים קדומים תיארו אי שונית בשם Naulochus או Naumachos, ליד המצודה.

==קישורים חיצוניים==

== הערות שוליים ==

קטגוריה:יוון: לשונות יבשה
קטגוריה:כרתים
קטגוריה:כרתים: היסטוריה
קטגוריה:אתרי הברית החדשה
חותמת גומי

חוֹתֶמֶת גּוּמִי הוא מונח בתחומי הממשל, המינהל הציבורי והפוליטיקה המכנה אדם או גוף שלטוני עם סמכות רשמית (דה יורה), אך ללא סמכות החלטה מעשית וממשית (דה פקטו). ברוב המקרים הדבר קורה כאשר האדם או הגוף האלה נדרשים אך ורק לאשר החלטות של גופים אחרים, פעמים רבות אף כשהם נתונים תחת לחץ לעשות כן. 

גופים שהם חותמת גומי נפוצים בעיקר בדיקטטורות, בהן אין הפרדת רשויות, והכול כפופים למנהיג ולמקורביו. במקרה כזה הרשויות המחוקקת והשופטת נתונות למרותה של הרשות המבצעת ופועלות על פי החלטתה. עם זאת, לעיתים אף בדמוקרטיות, ישנם גופים המשמשים כחותמת גומי, לדוגמה:
# בישראל, נשיא בית המשפט העליון ממונה על פי שיטת הסניוריטי, והועדה לבחירת שופטים רק מאשרת את המינוי. בכך למעשה אין לה סמכות ממשית להשפיע על זהותו.
# בארצות הברית, חבר האלקטורים מכל מדינה בוחר את הנשיא על פי החלטת הרשות המחוקקת במדינתו, ברוב המקרים על פי המועמד שזכה למירב הקולות. אלקטורים שלא מצייתים להחלטת הבוחר צפויים, בחלק מהמדינות, לעונש, ובכל מקרה מספרם מצומצם מכדי להשפיע על תוצאות הבחירות.

==מקור המונח==
המונח ״חותמת גומי״ ככל הנראה מקורו בשפה האנגלית (Rubber Stamp). השימוש המתועד המוקדם ביותר בביטוי באנגלית היה בשנת 1873<ref></ref>, והחל משנת 1881 החלו לשמש חותמות גומי לאישור מסמכים בירוקרטים בתפוצה נרחבת. עם השנים, הפך הביטוי לסמל לבירוקרטיה מסורבלת ולא יעילה. כך, השתרש באנגלית המונח הן כשם עצם והן כפועל.<ref></ref> 

==הערות שוליים==

קטגוריה:מונחים ומושגים בפוליטיקה
קטגוריה:מינהל ציבורי
סרנדה לעדה

"סרנדה לעדה" הוא שיר שכתבה לאה נאור והולחן על ידי משה וילנסקי. השיר בוצע על ידי להקת הנח"ל ב-1966 בתוכניתה "מהנח"ל באהבה". בהרכב הלהקה היו ששי קשת, שלום חנוך, חנן יובל, מנחם זילברמן, נטע אלוני, טוביה צפיר ועוד.

== הרקע לכתיבת השיר ==
בתקופת שירות הצבאי הייתה לאה נאור בגרעין שנשלח, בתחילת שנות ה-50, להיאחזות הנח"ל נחל עוז. במהלך שירותה בקיבוץ נפגשה נאור עם הטבחית שעבדה במקום, עדה דלוגץ'-רז מקיבוץ רמת יוחנן. עדה הגיעה לנחל עוז במסגרת תמיכה של חברי קיבוצים ותיקים בקיבוצים צעירים (נחל עוז הוקם ב-1951). את חוויית מפגש זה ביטאה נאור בשיר זה.

== מוטיבים בשיר ==
השיר הוא שיר אהבה לטבחית של ההיאחזות וזאת על אף נטייתה להקדיח את תבשיליה. מצד אחד השיר מלא בהכרזות אהבה:
{| class="wikitable"
|+
!בית ראשון
!בית שני
!פזמון
|-
|הִיא עוֹמֶדֶת בַּמִּטְבָּח וּמְבַשֶּׁלֶת
כָּל הַנַּחַ"ל מִצְטוֹפֵף לְיַד הַדֶּלֶת...
|לָהּ שְׂפָתַיִם נִפְלָאוֹת וּשְׁמָהּ הוּא עָדָה,
מְתוּקָה הִיא כְּמוֹ עוּגָה שֶׁל מַרְמֶלָדָה...
|אֲנַחְנוּ אוֹתָךְ אוֹהֲבִים, עָדָה עָדָה
כְּמוֹ לֶחֶם טָרִי עִם מִמְרַח שׁוֹקוֹלַדָה...
|}

אולם מצד שני נשמעות בשיר "תלונות" על איכות האוכל:
{| class="wikitable"
|+
!בית ראשון
!בית חמישי
!בית שישי
|-
|...הִיא עוֹשָׂה קְצִיצוֹת שֶׁל תֶּרֶד
וְשׂוֹרֶפֶת אֶת כֻּלָּן, הַפְלֵא וָפֶלֶא
|...הִיא אָמְרָה לִי: קַח שְׁנֵי וַפְלִים,
כִּי הָאֹכֶל שׁוּב נִשְׂרַף לִי...
|...עַד מוֹתֵנוּ מֵרָעָב פֹּה
רַק אוֹתָךְ אוֹתָך נֹאהַב פֹּה...
|}

השיר מתייחס לתקופת הצנע, בשנות ה-50, במהלכה אילץ חוסר במצרכי מזון בסיסיים את הטבחים להיות יצירתיים כדי למצוא תחליפים להשביע את הסועדים. בין השאר התפרסמו, בתקופה זו, התחליפים חוביזה, עולש (כתחליף לקפה), ממרח חצילים (כתחליף לכבד), אבקת ביצים ועוד. בזכרונותיה מזכירה לאה נאור "פטנטים" נוספים לחסכון באוכל כמו "רִיבַּיִים" (דילול ריבה במים), "חלביים" (כנ"ל עם חלבה) וטוניים (כנ"ל עם טונה).

בשיר זה מופיעות שורות המתייחסות לאופן בו הוכנו אז "קציצות בשר" בהן היה הלחם מרכיב עיקרי:

בפזמון של השיר מוזכרת המילה "במקום" (). מילה זו שימשה בקיבוצים לציין מנה חלופית למנה העיקרית (לצמחונים, חולים וכו') ואם המנה העיקרית הייתה דלה אז מנת ה"במקום" הייתה עוד יותר דלה.

==גרסאות כיסוי==
* ביצוע נוסף הופיע בקלטת הווידאו "שרים וצוחקים" בכיכובם של דודו זר, נתן נתנזון וחני נחמיאס, כשהמערכון המקדים לשיר עוסק בשני טבחים המכינים סלט, בתחילה ממרכיבים שגרתיים כמיני ירקות, עד שבהמשך הם מוסיפים לו דברים לא כל כך שגרתיים כגון אטריות יבשות וכמה סוגים של ביסלי. כשהם מבקשים מעדה שתטעם מהסלט, היא חושבת שמה שחסר לסלט הוא קטשופ.

== קישורים חיצוניים ==
* 
* [https://shironet.mako.co.il/artist?type=lyrics&lang=1&prfid=578&wrkid=4535 סרנדה לעדה], באתר "שירונט"
* [https://open.spotify.com/track/2JwwCb4izIhYIM6SMdeQ5e סרנדה לעדה], באתר "ספוטיפיי"
* [http://naorlea.co.il/m/song.asp?category_id=13&id=275 סרנדה לעדה], באתר הבית של לאה נאור
* [https://www.sng.org.il/uploads/n/1587283689.4228.pdf עוז – חקלאים מול עזה], באתר "מועצה אזורית שער הנגב"
* 
* [https://www.nli.org.il/he/scores/NNL_MUSIC_AL990036658390205171/NLI#$FL92845949 דף תווים של סרנדה לעדה], בארכיון משה וילנסקי באתר הספרייה הלאומית

== הערות שוליים ==

קטגוריה:שירי 1966
קטגוריה:שירי להקת הנח"ל
קטגוריה:שירים בעברית
קטגוריה:שירים שנכתבו על ידי לאה נאור
קטגוריה:שירים שהולחנו על ידי משה וילנסקי
קטגוריה:שירים על קיבוצים
קטגוריה:שירי ההתיישבות העובדת
QSI

QSI (ראשי תיבות באנגלית: Quality Schools International) הוא ארגון של בתי ספר בינלאומיים ללא מטרות רווח המציעים חינוך בשפה האנגלית, במספר מדינות באירופה, אסיה, אפריקה, המזרח התיכון ואמריקה. בית הספר הראשון ששימש כבסיס לארגון נוסד בשנת 1971 והארגון נוסד בשנת 1991.<ref name=":1"></ref> המטה העולמי של הארגון ממוקם במלטה. מייסדי הארגון ונשיאיו השותפים הם ג'ים גילסון ודואן רוט.<ref name=":1" />

בתי ספר של הארגון מוסמכים על ידי האגודה למכללות ובתי ספר של מדינות התיכון (MSA).<ref></ref> הארגון חבר באיגוד בתי הספר במרכז ומזרח אירופה.

בתי הספר של הארגון משמשים כמרכזי בדיקות של מבחני הערכה לימודית.<ref></ref>

הארגון מציע בגרות בינלאומית בחלק מבתי הספר שלו.<ref></ref>

מחלקת המדינה של ארצות הברית מעניקה מימון וסיוע לארגון.<ref></ref>

== היסטוריה ==
QSI נוסד מתוך בית הספר הבינלאומי צנעא, שנוסד בתימן בשנת 1971 על ידי ג'ים גילסון. בשנת 1991, ייסד גילסון את הארגון יחד עם דואן רוט.<ref name=":1" />

בשנת 1991, נוסד בית הספר השני של הארגון, בטירנה שבאלבניה. ב-1992, נוסד בית הספר השלישי של הארגון בקייב ובשנת 1993, נוסדו עוד שני בתי ספר בינלאומיים מטעם הארגון, באלמטי ובמינסק. בשנת 1994, נוסדו עוד ארבעה בתי ספר מטעם הארגון ובשנת 1995, נוסדו עוד שני בתי ספר, בטביליסי ובירוואן.<ref name=":1" />

בשנת 1996, נוסדו בתי הספר בסקופיה ובקישינב, בשנת 1997, נוסד בית הספר בסרייבו וב-1999, נוסד בית הספר בג'והאי שב. בשנת 2000, נוסד בית הספר בתאילנד, בעיר פוקט. בשנת 2001, נוסד בית הספר בשנג'ן, בשנת 2002, נוסד בית הספר השלישי ברפובליקה העממית של סין, בצ'נגדו ובשנת 2004 נוסדו עוד שלושה בתי ספר, בדונגגוואן, בדושנבה ובאל טיגרה שבוונצואלה. בשנת 2005, נוסדו עוד ארבעה בתי ספר בינלאומיים של הארגון ובשת 2006, נוסד בית הספר בפודגוריצה.<ref name=":1" />

בתי הספר באטירו שבקזחסטן ובמוסטה שבמלטה נוסדו בשנת 2007. בשנת 2011, נוסד בית הספר בבלמופן ובשנת 2012, נוסדו שלושה בתי ספר, בקוטונו, בפאפה ובשן-יאנג. בשנת 2015, נוסדו בתי הספר במינסטר ובפרישטינה. בשנת 2016, נוסד בית הספר בג'יבוטי. בית הספר האחרון שנוסד מטעם הארגון נוסד בשנת 2018, בפרמריבו, בירת סורינאם.<ref name=":1" />

== פריסה ==
נכון לשנת 2021, הארגון מפעיל 35 בתי ספר ב-29 מדינות וכן בית ספר מקוון אחד, שנקרא Quality Virtual School .<ref name=":0"></ref> בבתי הספר של הארגון לומדים מעל 6,500 תלמידים המגיעים מלמעלה מ-125 לאומים שונים.<ref name=":0" />

באירופה, הארגון מפעיל בתי ספר באלבניה, בבלארוס, בבוסניה והרצגובינה, בגרמניה, בהונגריה, באיטליה, בקוסובו, במקדוניה הצפונית, במלטה, במולדובה, במונטנגרו, בסלובקיה ובאוקראינה. באסיה, הארגון מפעיל בתי ספר ברפובליקה העממית של סין, במזרח טימור, בקזחסטן, בקירגיזסטן, בטג'יקיסטן, בתאילנד, בטורקמניסטן ובווייטנאם. במדינות הקווקז מפעיל הארגון בתי ספר בארמניה, באזרבייג'ן ובגאורגיה. באפריקה, הארגון מפעיל בתי ספר בבנין ובג'יבוטי. באמריקה, הארגון מפעיל בתי ספר בבליז, בסורינאם ובוונצואלה.

==קישורים חיצוניים==
* 

== הערות שוליים ==

קטגוריה:בתי ספר בין-לאומיים
קטגוריה:מלטה: ארגונים
קטגוריה:ארגונים בין-לאומיים לא-ממשלתיים
הראל בית-און

הראל משה בית־און (נולד ב־5 ביולי 1959) הוא איש עסקים ישראלי, פעיל בתפקידי ניהול בחברות היי־טק וכמשקיע הון סיכון. הוא מייסד־שותף בקבוצת ויולה , שותף כללי וממייסדי קרן הון הסיכון ויולה ונצ'רס ומייסד ושותף־מנהל בויולה צמיחה – Viola Growth.

==קריירה עסקית==
בית־און בעל תואר ראשון בכלכלה מהאוניברסיטה העברית בירושלים ותואר מוסמך במנהל עסקים מ־MIT Sloan בית ספר לניהול של המכון הטכנולוגי של מסצ'וסטס.

בשנים 1994–2005 שימש בית־און בתפקיד מנכ"ל, נשיא ויו"ר של חברת טקנומטיקס, והוביל אותה עד למכירתה בשנת 2005 לחברת UGS בסכום של 228 מיליון דולר. במהלך שמונה השנים שבהן ניהל את החברה, צמחה החברה ל־650 עובדים עם מכירות של מעל ל־100 מיליון דולר. טקנומטיקס עסקה בדיגיטציה של תהליכים בתעשיית הרכב, התעופה והאלקטרוניקה ופיתחה כלים לתכנון, סימולציה ואופטימיזציה של מערכי ייצור.

בשנת 2000 ייסד בית־און את קבוצת ויולה, יחד עם שלמה דוברת, אבי זאבי ואהרן דוברת, ושימש כשותף בקרן כרמל ונצ'רס (בהמשך שם הקרן שונה לויולה ונצ'רס).

בין השנים 2004–2006 כיהן כיו"ר חברת ECtel, מקבוצת ECI Telecom.

בשנת 2006 כיהן כיו"ר חברת לומניס. בית־און הצטרף לחברה כשהחברה הייתה על סף פשיטת רגל והוביל בה השקעה של כ־150 מיליון דולר. במהלך כהונתו הונפקה החברה בנאסד"ק ולבסוף נמכרה בשנת 2006 לקבוצת XIO תמורת 514 מיליון דולר.

בשנת 2008 ייסד את ויולה צמיחה (Viola Growth), שהתמקדה בהשקעות צמיחה בחברות טכנולוגיה.

ביוני 2018 מונה בית־און ליו"ר הוועד המנהל של האוניברסיטה העברית בירושלים.

בית־און מכהן כחבר דירקטוריון פעיל של כמה חברות: SimilarWeb,Pyramid Analytics, Ex:co, Behalf, Cyberint, Glasses USA, וכיו"ר דירקטוריון בגאון אחזקות.

שימש כדירקטור גם בחברות לומניס, עמיעד מערכות מים, אירונאוטיקס, זנד טכנולוגיות ומטומי מדיה גרופ.

===קבוצת ההשקעות ויולה===
בשנת 1999 נוסדה קרן הון הסיכון "כרמל ונצ'רס" (אשר בשנת 2009 שינתה את שמה לויולה ונצ'רס). הקרן הוקמה מתוך מטרה להעניק תמיכה לחברות סטארטאפ ישראליות בשלבים מוקדמים.

בה בעת להקמת כרמל ונצ'רס, הוקמה בשנת 2000, קבוצת ההשקעות ויולה. הקבוצה הוקמה על ידי אהרון דוברת, בנו שלמה דוברת, אבי זאבי, הראל בית־און ורותי שמחה.

בשנת 2008 הקים את ויולה PE (אשר לימים שינתה את שמה לויולה צמיחה), קרן Private Equity להשקעות בחברות טכנולוגיה הנמצאות בשלבי צמיחה ולהן פעילות גלובלית.

==חיים אישיים==
בית־און נשוי לתמר.

== קישורים חיצוניים ==
* 
* [https://www.viola-group.com/team/harel-beit-on על הראל בית-און] באתר קבוצת ההשקעות ויולה
* 
* 
* 

==הערות שוליים==

קטגוריה:אנשי עסקים ישראלים
קטגוריה:דירקטורים ישראלים
קטגוריה:מייסדי חברות תוכנה ישראלים
קטגוריה:משקיעי הון סיכון ישראלים
קטגוריה:מייסדי חברות טכנולוגיה יהודים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1959
נצנצים

"נצנצים" הוא סינגל שהוקלט על ידי הזמרת-יוצרת הישראלית אודיה.<ref name=":0"></ref> השיר יצא לאור ב-20 ביוני 2021, על ידי חברת התקליטים ארומה מיוזיק, כסינגל השמיני מתוך אלבום הבכורה שלה, אור.<ref name=":0" /> את "נצנצים" הוציאה אודיה באותו היום בו יצא אלבום הבכורה שלה, על מנת לעזור בקידום שלו.<ref name=":0" />

השיר זכה לביקורות חיוביות מטעם הגופים התקשורתיים ואתרי האינטרנט השונים.<ref name=":1"></ref><ref></ref>

== כתיבה וביקורת ==
השיר נכתב על ידי אודיה אזולאי והופק על ידי גיא דאן, בשונה מהסינגלים הקודמים באלבום הבכורה שלה, אור.<ref name=":0" /> "נצנצים" קיבל ביקורות חיוביות מטעם מבקרי המוזיקה. יוסי חרסונסקי כתב: "אודיה יוצרת בזכות עצמה, ובמקום טקסטים שדופים על משברי יחסים, היא מנסה משהו מעט הזוי על מערכת יחסים, כתוב קצת אחרת מה"ממוצע" – סיפור של זיכרונות בהבזקים, שמתחיל ב"אנשים בעירום" (מלא?) בחום יולי אוגוסט וב"היה לי אומץ למות", גם בתיאור מטפורי של העזר שכנגד שיש לו "תואר של החיים" (בי. איי-אם איי?), ו"חי בשביל קרדיט" (כסף, פרסום?) מה שהציע לה, מה שקרה בסוף ("אהבה של זרים") והשירים שכתבה בעקבות הבלגן".<ref name=":1" />

== וידאו קליפ ==
הווידאו קליפ הרשמי של השיר פורסם ב-20 ביוני 2021 והוא צולם נערך ובוים על ידי אבי בן זקן, ביום צאתו של השיר כסינגל.<ref name=":0" /> בתחילתו, ניתן לראותה את אודיה יושבת על אבן עם גרפיטי עליה. בהמשך, היא נשענת על שער עשוי מרשת ברזל והסצנה מתחלפת לאחרת בה ניתן לראות את אודיה עם בחור (עדן גלאם). לאורכו של הקליפ, מבלים השניים.<ref name=":0" />

נכון ליוני 2021, מונה הצפיות של הקליפ עומד על למעלה מרבע מיליון צפיות.<ref name=":0" />

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|20 ביוני 2021
|הזרמת מוזיקה • הורדה דיגיטלית
|ארומה
|style="text-align:center;"|<ref name=":0" />
|}

== קישורים חיצוניים ==

* [https://www.nli.org.il/he/items/NNL_MUSIC_AL997009950644905171/NLI לדף השיר] באתר הספרייה הלאומית

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:סינגלים בהוצאת ארומה מיוזיק
פסטיבל הסרטים הבין-לאומי סן סבסטיאן

מרכז הקונגרסים והאודיטוריום קורסאל בו נערך הפסטיבל
פסטיבל הסרטים הבין-לאומי סן סבסטיאן (בספרדית: Festival de San Sebastián; בבסקית: Donostia Zinemaldia) הוא פסטיבל סרטים שנתי, שנערך בספטמבר בעיר דונוסטיה-סן סבסטיאן, שבחבל הבסקים בספרד.

מאז יסודו בשנת 1953, ביסס הפסטיבל את עצמו כאחד מ-14 הפסטיבלים התחרותיים בקטגוריית "A" שהוסמכו על ידי ארגון FIAPF. הוא אירח כמה אירועים חשובים בתולדות הקולנוע, דוגמת הבכורה הבינלאומית של הסרט ורטיגו, שביים אלפרד היצ'קוק והבכורה האירופית של מלחמת הכוכבים. זה היה הפסטיבל הראשון בו השתתף רומן פולנסקי, והפסטיבל עזר לקדם את הקריירה המקצועית של יוצרי סרטים כמו פרנסיס פורד קופולה, בונג ג'ון-הו ופדרו אלמודובר.

==היסטוריה==
הפסטיבל הראשון נערך החל מ-21 בספטמבר 1953. ונועד במקור עבור סרטים שהופקו בספרד בלבד, סרטים ממדינות אחרות הורשו להשתתף החל משנת 1955, כאשר הפסטיבל התמחה בסרטי צבע. הוא הוכר על ידי ה-FIAPF כפסטיבל בקטגוריה "A" מאז 1957, למעט התקופה 1980–1984, אז לא הוענקו פרסים במסגרת הפסטיבל.

החל משנת 1957 הפרס הראשון בפסטיבל נקרא פרס צדף הזהב.

בשנת 1972 זכה השחקן הישראלי חיים טופול בפרס לשחקן הטוב ביותר, על תפקידו בסרט "העין הציבורית".

בשנת 1985 התקבל לראשונה סרט ישראלי לתחרות הרשמית, הסרט "גשר צר מאד" של הבמאי נסים דיין. 

בשנת 1987 זכה סרטו של הבמאי מישל ח'לייפי, "חתונה בגליל", בפרס צדף הזהב (הסרט הישראלי היחיד שזכה בפרס זה). עם זאת ח'לייפי ביקש שהסרט יוגדר בפסטיבל כסרט פלסטיני ולא ישראלי.

בשנת 2004, בכורת הסרט "מלינדה ומלינדה", של הבמאי וודי אלן, פתחה את הפסטיבל. אלן עצמו נוכח בהקרנה, וכן זכה לתוכנית רטרוספקטיבה של יצירתו.

בשנת 2012, זכה הסרט הישראלי "שש פעמים" בפרס "מבט אחר".

בשנת 2014, זכה סרטו של אורן גרנר, "גרינלנד", בתחרות סרטי הסטודנטים שהתקיימה בפסטיבל.

בשנת 2016, סרטה הראשון של מייסלון חמוד, ״לא פה, לא שם״, זכה בשלושה פרסים בפסטיבל, פרס ארוסקי לסרט הטוב ביותר מטעם חבר השופטים הצעיר, פרס "מבט אחר", וכן בפרס סבסטיאן.

==פרסים==
===פרסים רשמיים===
חבר השופטים בינלאומי מעריך את הסרטים בבחירה הרשמית ומעניק את הפרסים הבאים:
* פרס צדף הזהב לסרט הטוב ביותר
* פרס צדף הכסף לבמאי הטוב ביותר
* פרס צדף הכסף לשחקן הטוב ביותר
* פרס צדף הכסף לשחקנית הטובה ביותר
* פרס מיוחד של חבר השופטים
* פרס חבר השופטים לצילום הטוב ביותר
* פרס חבר השופטים לתסריט הטוב ביותר
* פרס דונוסטיה פרס מפעל חיים שניתן מדי שנה לשחקן או במאי

===פרסים נוספים===
* פרס הבמאים החדשים - נקבע על ידי חבר שופטים מיוחד, הסרטים במדור הבמאים החדשים מתחרים על הפרס הזה.
* פרס הקהל - הקהל בוחר סרט מבין סרטי מדור הפנינים.
* פרס נוער - נקבע על ידי חבר שופטים המורכב מ-350 צעירים בגילאי 17–21 בוחר סרט מבין המתמודדים על "פרס הבמאים החדשים".
* פרס אופקים - נקבע על ידי חבר שופטים מיוחד, הבוחר את הסרט הטוב ביותר במדור Horizontes Latinos.
* פרס "אוטרה מירדה" (מבט אחר) - TVE (רשות השידור הספרדית) מעניקה פרס לסרט שמשקף בצורה הטובה ביותר את עולם הנשים.
* פרס סבסטיאן - חבר שופטים בוחר בסרט שמשקף בצורה הטובה ביותר את הערכים והמציאות של לסביות, הומוסקסואלים, דו-מיניים וטרנסג'נדרים.

==קישורים חיצוניים==

* 

* 
* 
* 

==הערות שוליים==

סן סבסטיאן
קטגוריה:ספרד: תיירות
קטגוריה:ספרד: תרבות
הפקולטה למדעי החיים ע"ש ג'ורג' ס. וייז

הפקולטה למדעי החיים ע"ש ג'ורג' וייז באוניברסיטת תל אביב כוללת מספר בתי ספר למקצועות מדעי החיים. הפקולטה שוכנת בקמפוס האוניברסיטה ברמת אביב.

== היסטוריה ==

=== מקור השם ===
הפקולטה קרויה על שמו של ג'ורג' וייז, נשיאהּ הראשון של אוניברסיטת תל אביב.

== מבנה הפקולטה ==
=== בתי ספר ומחלקות ===
* בית הספר לנוירוביולוגיה, ביוכימיה וביופיזיקה; מורכב משתי מחלקות: המחלקה לנוירוביולגיה והמחלקה לביוכימיה וביולוגיה מולקולרית.<ref></ref>
* בית הספר לזואולוגיה.
* בית הספר למדעי הצמח ואבטחת מזון.
* בית הספר למחקר ביו-רפואי וחקר הסרטן; מורכב משתי מחלקות: המחלקה לאימונולוגיה וחקר התא והמחלקה למיקרוביולוגיה וביוטכנולוגיה.

=== הספרייה למדעי החיים ולרפואה ===
ספריית הפקולטה נוסדה בשנת 1953. הספרייה הייתה עצמאית מהאוניברסיטה והייתה ממוקמת באבו כביר עד שנת 1973. בשנה זו עברה הספרייה לבניין הפקולטה לרפואה ומאז משמשת את שתי הפקולטות.

הספרייה עברה למשכנה הנוכחי במאי 1997.

=== הגן למחקר זואולוגי ===

נוסד בשנת 1931 ברחוב יהודה הלוי שבעיר ונוהל על ידי יהושע מרגולין עד 1947. לאחר מותו של מרגולין בשנה זו, החל היינריך מנדלסון לנהל את הגן.

הגן עבר למקומו הנוכחי בקמפוס האוניברסיטה בשנת 1981,<ref></ref> וחיים בו למעלה מ־220 מיני בעלי חיים.<ref></ref>

=== הגן הבוטני ===
הגן הבוטני של אוניברסיטת תל אביב הוקם בשנת 1973 ומשמש כמרכז להוראה, למחקר ולמקלט למיני צמחים הנמצאים בסכנת הכחדה.

== דקאני הפקולטה לדורותיהם ==
{| class="wikitable"
!
!תמונה
!שם
!תקופת כהונה
!הערות
|-
|1
|108x108 פיקסלים
|היינריך מנדלסון
|1965–1974
|
|-
|2
|
|אלעזר כוכבא
|1974–1979
|לימים מייסד המכללה האקדמית תל אביב-יפו ונשיאהּ הראשון
|-
|3
|80x80 פיקסלים
|יצחק ויץ
|1979–1984
|לימים סגן נשיא האוניברסיטה למחקר ופיתוח
|-
|4
|
|יפה קידר
|1984–1990
|
|-
|5
|
|יוסף לויה
|1990–1995
|
|-
|6
|
|יצחק ברש
|1995–2000
|
|-
|7
|80x80 פיקסלים
|אליאורה רון
|2000–2004
|
|-
|8
|
|יואל קלוג
|2004–2011
|
|-
|9
|
|משה מברך
|2011–2014
|
|-
|10
|80x80 פיקסלים
|דניאל חיימוביץ
|2014–2019
|לימים נשיא אוניברסיטת בן-גוריון בנגב
|-
|11
|
|עבדאלסלאם עאזם
|2019–מכהן
|
|}

== ראו גם ==

== קישורים חיצוניים ==

== ביאורים ==

== הערות שוליים ==

קטגוריה:אוניברסיטת תל אביב: יחידות אקדמיות
מדינה טאימזובה

מדינה אנדרייבנה טאימזובה (ברוסית: Мадина Андреевна Таймазова; נולדה ב-30 ביוני 1999) היא ג'ודוקא רוסייה ממוצא אתני אוסטי, המתחרה בקטגוריית המשקל עד 70 ק"ג.<ref></ref> טאימזובה מחזיקה במדליית ארד מאולימפיאדת טוקיו 2020 ובשתי מדליות ארד מאליפויות אירופה (2020 ו-2021).

==קריירה==
בשנת 2018 היא זכתה במדליית הארד בקטגוריית המשקל עד 70 ק"ג באליפות אירופה לג'ודו עד גיל 23, שנערכה בגיור, הונגריה.<ref name="women_results_european_u23_judo_championships_2018"></ref>

באליפות אירופה 2020 אשר נערכה בפראג, זכתה טאימזובה במדליית ארד לאחר שניצחה בווזארי את אליס בלאנדי מאיטליה. באליפות אירופה שנה לאחר מכן היא זכתה שוב במדליית הארד כאשר בקרב על המדליה היא זכתה לניצחון טכני, לאחר שיריבתה ההולנדית קים פולינג לא יכלה להופיע עקב פציעה.

עוד בשנת 2021 היא זכתה במדליית כסף בטורניר המאסטרס היוקרתי שנערך באותה השנה בדוחא שבקטאר<ref name="results_judo_world_masters_2021"></ref> ובמדליית זהב בגראנד סלאם קאזאן שברוסיה.

באולימפיאדת טוקיו 2020, זכתה טאימזובה במדליית הארד בקטגוריית המשקל עד 70 ק"ג. היא החלה את דרכה בסיבוב הראשון בו ניצחה בווזארי את מריה ברנבאו הספרדייה. בשמינית הגמר היא ניצחה באיפון את מריה פורטלה הברזילאית לאחר 14:57 דקות של קרב, וברבע הגמר ניצחה בתוך 21 שניות את אליסווט תלצידו היווניה. בחצי הגמר היא הפסידה באיפון ליפנית צ'יזורו אראי לאחר 16:37 דקות של קרב ונשרה לקרב על מדליית הארד בו ניצחה בווזארי את ברברה מטיץ' הקרואטית דקה ו-17 שניות בתוך זמן ניקוד זהב.

== קישורים חיצוניים ==

==הערות שוליים==

קטגוריה:ג'ודוקא רוסים
קטגוריה:נשים ג'ודוקא אולימפיות
קטגוריה:ספורטאיות אולימפיות רוסיות
קטגוריה:נשים ג'ודוקא באולימפיאדת טוקיו (2020)
קטגוריה:ג'ודוקא באולימפיאדת טוקיו (2020)
קטגוריה:רוסיות שנולדו ב-1999
מקס ואגנר

מקס ואגנר (באנגלית: Max Wagner; נולד ב-24 באפריל 1998) הוא כדורסלן אמריקאי-ישראלי, המשחק בעמדות הפאוור פורוורד והסנטר במכבי אשדוד.

==קריירת מכללות==
ואגנר נולד ב-פרקאסי, פנסילבניה, למשפחה ממוצא יהודי. הוא החל את דרכו כששיחק בתיכון פנרידג' שבמקום מגוריו.

בשנת 2016, התחייב ואגנר לאוניברסיטת קוצטאון בפנסילבניה. בעונתו הראשונה במכללה, שותף ריימן ב-30 משחקים בהם העמיד ממוצעים של 4.0 נקודות ו-2.3 ריבאונדים ב-8.2 דקות למשחק. בעונתו השנייה שותף ואגנר ב-27 משחקים, בהם העמיד ממוצעים של 8.2 נקודות ו-4.7 ריבאונדים ב-17.9 דקות למשחק.

בשנת 2018, עבר ואגנר לאוניברסיטת בלומסבורג בפנסילבניה. ואגנר פיספס את עונתו הראשונה במכללה בעקבות חוק על העברה בין מכללות, מה שגרם לו להפעיל סעיף אשר מקנה לו עונה נוספת בזכאות. בעונתו השנייה שותף ואגנר ב-25 משחקים, בהם העמיד ממוצעים של 15.6 נקודות, 7.8 ריבאונדים ו-1.6 אסיסטים ב-24.3 דקות למשחק. לקראת שנתו האחרונה במכללות, המחוז בו שיחק ואגנר ביטל את העונה בעקבות מגפת הקורונה.

==קריירה מקצוענית==
ב-28 ביולי 2021, חתם ואגנר לעונה במכבי ראשון לציון מהליגה הישראלית.

ב-28 בפברואר 2022 חתם ואגנר במכבי אשדוד מהליגה הלאומית.

==הערות שוליים ==

קטגוריה:כדורסלנים ישראלים
קטגוריה:כדורסלנים אמריקאים
קטגוריה:כדורסלני מכבי ראשון לציון
קטגוריה:אמריקאים ישראלים
קטגוריה:ישראלים ילידי ארצות הברית
קטגוריה:ישראלים שנולדו ב-1997